Na temelju članka 17. Statuta Općine Cerovlje („Službene novine Grada Pazina“, broj 11/09., 7/13., 19/14., 4/18., 14/20., 6/21. i 21/21.-pročišćeni tekst), Općinski načelnik Općine Cerovlje dana 28. ožujka 2024. godine donosi

**ODLUKU**

**o isplati novčane paušalne naknade za podmirivanje troškova prehrane službenika i namještenika Jedinstvenog upravnog odjela Općine Cerovlje**

**Članak 1.**

Visina novčane paušalne naknade za podmirivanje troškova prehrane službenika i namještenika Jedinstvenog upravnog odjela Općine Cerovlje određuje se u neoporezivom iznosu od 100,00 EUR-a mjesečno, sukladno odredbama Pravilnika o porezu na dohodak.

**Članak 2.**

Naknada iz članka 1. ove Odluke isplaćuje se do 10. u mjesecu za prethodni mjesec.

Službenicima i namještenicima koji nisu radili cijeli mjesec naknada će se isplatiti razmjerno broju dana koje su proveli na radu.

**Članak 3.**

Stupanjem na snagu ove Odluke prestaje važiti Odluka o isplati novčane paušalne naknade za podmirivanje troškova prehrane službenika i namještenika Jedinstvenog upravnog odjela („Službene novine Grada Pazina“, broj 15/23).

**Članak 4.**

Ova Odluka stupa na snagu danom donošenja, a objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sveti Petar u Šumi.

KLASA: 121-01/24-01/02

URBROJ: 2163-14-01/01-24-1

Cerovlje, 28. ožujka 2024.

**OPĆINSKI NAČELNIK OPĆINE CEROVLJE**

Elvis Šterpin, v.r.